Caldecottin metroasema

Caldecott on Singaporen Mass Rapid Transit -metrojärjestelmän asema Toa Payohissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat. Vaihtoyhteys uudelle Thomson–East Coast Linelle avautui 28. elokuuta 2021, linjan toisen vaiheen avautumisen yhteydessä. Se toimi linjan pääteasemana 13. marraskuuta 2022 asti, jolloin kolmas vaihe Gardens by the Bayhin avattiin. Historia Circle Line Circle Linen suunnitteluviheessa aseman nimi oli Thomson, ja se oli tarkoitus rakentaa asemavarauksena. Asema oli tarkoitus avata vasta, kun sen ympäristö olisi kehittyneempi. Sopimus Thomsonin aseman rakentamisesta myönnettiin Taisei Corporationille. Asema avaamisesta osana Circle Linen neljättä vaihetta ilmoitettiin vuonna 2008 ja se nimettiin uudelleen Caldecottiksi julkisen äänestyksen jälkeen. Asema avattiin 8. lokakuuta 2011. Thomson–East Coast Line Caldecottin asema ilmoitettiin rakennettavan osana Thomson Linea 29. elokuuta 2012. Sopimus T213 Thomson Linen aseman ja siihen liittyvien tunnelien suunnittelusta ja rakentamisesta myönnettiin Samsung C&T Corporationille heinäkuussa 2013. Aseman rakentaminen alkoi vuonna 2014, ja sen oli alun perin tarkoitus valmistua vuonna 2020. 15. elokuuta 2014 Land Transport Authority (LTA) ilmoitti, että Thomson Line yhdistyy Eeastern Region Linen kanssa muodostaen Thomson–East Coast Linen (TEL). Caldecottin asema, joka on osa ehdotettua linjaa, rakennettaisiin osana linjan toista vaihetta, joka koostuu kuudesta asemasta Springleafin ja Caldecottin välillä. Asema oli linjan pääteasema ennen kuin linjaa jatkettiin Gardens by the Bayn asemalle. Vaihtoaseman rakentamisen helpottamiseksi aseman uloskäynti A suljettiin pysyvästi 15. marraskuuta 2020. Maaperän ja kiven vaihtelevien olosuhteiden sekä pohjaveden vuoksi Caldecottin aseman TEL-tunnelit louhittiin. Tämä rakennusmenetelmä myös minimoi häiriöt huoltotielle, joka yhdistää aseman St. Joseph's Institution International -kouluun. Noin 160 000 kuutiometriä kiveä poistettiin elektronisella räjäytyksellä. COVID-19-pandemian vuoksi asetettujen rakennusrajoitusten myötä toisen vaiheen avajaisia siirrettiin vuoteen 2021. 14. joulukuuta 2020 ilmoitettiin, että toisen vaiheen avaamista oli siirretty vuoden 2021 syksyyn, jotta linjan järjestelmän ohjelmisto voitaisiin tarkistaa. Asema avattiin 28. elokuuta 2021. Lähteet Aiheesta muualla Kuvia tai muita tiedostoja aiheesta Caldecottin metroasema Wikimedia Commonsissa Caldecottin metroasema Singaporen liikennelaitoksen sivuilla (englanniksi)